Ιστορία της ρωσικής λογοτεχνίας

Η Ιστορία της ρωσικής λογοτεχνίας είναι ιστορικό έργο του 1930 του Νίκου Καζαντζάκη, στο οποίο παρουσιάζεται η εξέλιξη και τα βασικά χαρακτηριστικά της ρωσικής λογοτεχνίας, με ιδιαίτερη έμφαση στους κλασικούς (Αλεξάντρ Σεργκέγεβιτς Πούσκιν, Μιχαήλ Λέρμοντοφ, Νικολάι Γκόγκολ, Λέων Τολστόι, Φιόντορ Ντοστογιέφσκι) αλλά και στους πρώιμους σοβιετικούς συγγραφείς.

Η πρώτη έκδοση του έργου έγινε το 1930 σε δύο τόμους από τον εκδοτικό οίκο Ελευθερουδάκης στην Αθήνα και μία δεύτερη έκδοση έγινε το 1965 από τις Εκδόσεις Καζαντζάκη με πρόλογο της Ελένης Ν. Καζαντζάκη.Ιστορία της ρώσικης λογοτεχνίας. kazantzaki.gr. Ανακτήθηκε στις 27/01/2026. Η Ιστορία της ρωσικής λογοτεχνίας αντλεί μεγάλη έμπνευση από τα τρία ταξίδια του Καζαντζάκη στη Ρωσία, όπου έζησε συνολικά σχεδόν δύο χρόνια, συμμετείχε σε λογοτεχνικά και πολιτικά συνέδρια και ήρθε σε επαφή με σημαντικούς εκπροσώπους της σοβιετικής λογοτεχνίας, όπως ο Μαξίμ Γκόρκι.Ιστορία της ρωσικής λογοτεχνίας. mnkshop.gr. Ανακτήθηκε στις 27/01/2026.

Το έργο εξετάζει την πορεία από τα πρώτα λογοτεχνικά βήματα στη Ρωσία έως την ανάπτυξη της σοβιετικής λογοτεχνίας, συνδυάζοντας ιστορική τεκμηρίωση με κριτική προσέγγιση και προσωπικές εντυπώσεις του συγγραφέα.Νίκος Καζαντζάκης. Ιστορία της ρωσικής λογοτεχνίας. Πρόλογος Ελένη Ν. Καζαντζάκη. Εκδόσεις Καζαντζάκη. Αθήνα. χ.χ. Πρώτη έκδοση 1965.

Η Ιστορία της ρωσικής λογοτεχνίας ήταν το πρώτο έργο ιστορίας για τη ρωσική λογοτεχνία στην Ελλάδα. Αργότερα, ιστορία της ρωσικής λογοτεχνίας έγραψε και ο Μήτσος Αλεξανδρόπουλος, Η ρωσική λογοτεχνία: Από τον 11ο αιώνα μέχρι την επανάσταση τού 1917, έργο που κυκλοφόρησε από τις Εκδόσεις Κέδρος το 1977 και 1978.Αλεξανδρόπουλος Μήτσος. kedros.gr. Ανακτήθηκε στις 27/01/2026.Διάλεξη της Ελένης Σκοτεινιώτη, Δρ. Φιλολογίας τους Πανεπιστημίου Αθηνών: Η μαγεία της κλασικής Ρωσικής λογοτεχνίας. simospapadopoulos.com. 25/02/2016. Ανακτήθηκε στις 27/01/2026.

 Παραπομπές 

 Εξωτερικοί σύνδεσμοι 

Κατηγορία:Έργα του Νίκου Καζαντζάκη
*